Žadvainų tiltas

Žadvainų tiltas – kelių transporto ir pėsčiųjų tiltas Rietavo savivaldybėje,  Žadvainų kaime, kertantis Jūros upę pagrindinėje Jūros gatvėje, šalia buvusios Žadvainų mokyklos statinių, 1 km į šiaurę nuo magistralės . Tiltu praeina kelio  maršrutas. Ant naujųjų atramų pastatytas gelžbetoninis tiltas automobiliams, ant senojo tilto atramų – pėsčiųjų tiltas su renginių pastoge. Pėsčiųjų tilto pusėje, upės slėnyje, įrengta poilsio zona. Kaime yra Tilto gatvė. Žadvainų tilto išskirtinumą Lietuvoje pabrėžia jo pritaikymas bendruomenės renginiams: susirinkimams, šventėms.„Nebeįsivaizduojame Žolinės be šventės ant tilto“ zemaiciolaikrastis.lt 2019-08-20
miniatiūra|240px|left|Tiltas nuo žemupio pusės

Padidėjus transporto srautams, 2010 m. Žadvainuose pastatytas naujas tiltas. Jis įrengtas atskirai nuo senojo tilto aukštupio pusėje. Vienos angos sijinė perdanga remiasi į užpiltinius ramtus, yra vienas siauras šalitiltis pėstiesiems. Dvi eismo juostos apribotos betoniniais bortais.

Senasis nuardytas tiltas sovietmečiu buvo su medine danga važiuoti automobiliams. Ant išlikusių tarpinių betoninių atramų (keturi sieniniai taurai su lytlaužomis) ir ramtų padėtų metalinių sijų iš medinių dalių sumontuoti tiltas pėstiesiems, dengta renginių vieta. Pastogės didžioji dalis (stogas, išilginė siena) dengti malksnomis. Abiejų tiltų aukščiai šiek tiek skiriasi (kelių tiltas aukščiau), tarp jų paliktas apie 4 m tarpas. Vakariniame krante tarp tiltų padėti mediniai laipteliai. 

 Šaltiniai 

 Nuorodos 

 Juozas Obelienius. Lietuvos TSR vandens turistų keliai. Jūra upese.lt
 Henrikas Kebeikis. Tiltai per Jūrą lietuvai.lt
 Žadvainiškiai facebook.com

Kategorija:Lietuvos sijiniai tiltai
Kategorija:Rietavo savivaldybės tiltai
Kategorija:Lietuvos pėsčiųjų tiltai
Kategorija:Tiltai per Jūrą